Document ID: /roh_data/filtered/fineweb-2-filterrobots_roh.jsonl.gz/63880

Il chantun Grischun ha infurmà davart ina nova purschida per famiglias en cundiziuns grevas. Gratuitamain pon quellas laschar vegnir trenaders che mussan
- co interagir cun l'uffant: ils geniturs duain chapir meglier lur influenza sin l'uffant
- co gidar da sa sviluppar a l'uffant: saja quai en connex cun relaziuns, durmir, sanadad u segirtad
- co proteger la famiglia: tge purschidas e pussaivladads datti da proteger la famiglia, nua chatt'ins sustegn
Tgi po dumandar per sustegn?
- Persunas cun in uffant che n'è anc betg 12 mais vegl, u ch'èn en speranza.
- Persunas cun problems persunals, nagina scolaziun professiunala u malsognas psichicas
- Greva situaziun da viver, p.ex. pitschna abitaziun, nagina lavur
L'entira glista cun criteris chattais vus qua.
La purschida è da nov a disposiziun a Schlarigna, Puntraschigna, Segl en l'Engiadina, San Murezzan e Favugn. A Cuira ed a Tavau han il 2022 gia 13 famiglias nizzegià ils trenaders da geniturs.
Studi mussa che trenadras han in effect
Per intercurir tge effect ch'ils trenaders han sin ils uffants, ha la Scola da pedagogia interchantunala fatg in studi cun 248 famiglias.
En quest studi èsi sa mussà tranter auter ch'uffants en vegliadetgna da scolina han pli paucs problems en la scolina ed ina meglra lingua.
Il chantun ha dà a l'organisaziun Pro Junior Grischun l'incumbensa da porscher trenaders u trenadras en las vischnancas menziunadas.